ਇੱਕ ਪਰਿਵਰਤਨਕਾਰੀ ਸੁਧਾਰ ਦੇ ਤਹਿਤ, ਕੈਬਨਿਟ ਨੇ ਆਰਮਡ ਫੋਰਸਿਜ਼ ਵਿੱਚ ਨੌਜਵਾਨਾਂ ਦੀ ਭਰਤੀ ਲਈ ‘ਅਗਨੀਪਥ’ ਸਕੀਮ ਨੂੰ ਪ੍ਰਵਾਨਗੀ ਦਿੱਤੀ

ਕੇਂਦਰੀ ਕੈਬਨਿਟ ਨੇ ਅੱਜ ਭਾਰਤੀ ਨੌਜਵਾਨਾਂ ਲਈ ਹਥਿਆਰਬੰਦ ਬਲਾਂ ਵਿੱਚ ਸੇਵਾ ਕਰਨ ਲਈ ਇੱਕ ਆਕਰਸ਼ਕ ਭਰਤੀ ਯੋਜਨਾ ਨੂੰ ਪ੍ਰਵਾਨਗੀ ਦੇ ਦਿੱਤੀ ਹੈ। ਇਸ ਸਕੀਮ ਨੂੰ ਅਗਨੀਪਥ (AGNIPATH) ਦਾ ਨਾਮ ਦਿੱਤਾ ਗਿਆ ਹੈ। ਇਸ ਸਕੀਮ ਅਧੀਨ ਚੁਣੇ ਗਏ ਨੌਜਵਾਨਾਂ ਨੂੰ ਅਗਨੀਵੀਰ (Agniveers) ਵਜੋਂ ਜਾਣਿਆ ਜਾਵੇਗਾ। ਅਗਨੀਪਥ ਸਕੀਮ ਦੇਸ਼ ਭਗਤ ਅਤੇ ਪ੍ਰੇਰਿਤ ਨੌਜਵਾਨਾਂ ਨੂੰ ਚਾਰ ਵਰ੍ਹਿਆਂ ਦੀ ਅਵਧੀ ਲਈ ਹਥਿਆਰਬੰਦ ਬਲਾਂ ਵਿੱਚ ਸੇਵਾ ਕਰਨ ਦੀ ਸੁਵਿਧਾ ਪ੍ਰਦਾਨ ਕਰਦੀ ਹੈ। ਅਗਨੀਪਥ ਸਕੀਮ ਹਥਿਆਰਬੰਦ ਬਲਾਂ ਦੇ ਨੌਜਵਾਨ ਪ੍ਰੋਫਾਈਲ ਨੂੰ ਸਮਰੱਥ ਬਣਾਉਣ ਲਈ ਤਿਆਰ ਕੀਤੀ ਗਈ ਹੈ। ਇਹ ਸਕੀਮ ਉਨ੍ਹਾਂ ਨੌਜਵਾਨਾਂ ਨੂੰ ਇੱਕ ਮੌਕਾ ਪ੍ਰਦਾਨ ਕਰੇਗੀ ਜੋ ਸਮਾਜ ਦੀ ਨੌਜਵਾਨ ਪ੍ਰਤਿਭਾ ਨੂੰ ਆਕਰਸ਼ਿਤ ਕਰਕੇ ਯੂਨੀਫਾਰਮ ਪਹਿਨਣ ਲਈ ਉਤਸੁਕ ਹੋ ਸਕਦੇ ਹਨ ਜੋ ਸਮਕਾਲੀ ਟੈਕਨੋਲੋਜੀਕਲ ਰੁਝਾਨਾਂ ਨਾਲ ਮੇਲ ਖਾਂਦੇ ਹਨ ਅਤੇ ਸਮਾਜ ਵਿੱਚ ਸਕਿੱਲਡ, ਅਨੁਸ਼ਾਸਿਤ ਅਤੇ ਪ੍ਰੇਰਿਤ ਮਾਨਵ ਸ਼ਕਤੀ ਨੂੰ ਵਾਪਸ ਲਿਆਉਣਾ ਚਾਹੁੰਦੇ ਹਨ। ਜਿੱਥੋਂ ਤੱਕ ਆਰਮਡ ਫੋਰਸਿਜ਼ ਦੀ ਗੱਲ ਹੈ, ਇਹ ਹਥਿਆਰਬੰਦ ਬਲਾਂ ਦੀ ਨੌਜਵਾਨ ਪ੍ਰੋਫਾਈਲ ਨੂੰ ਵਧਾਏਗੀ ਅਤੇ 'ਜੋਸ਼' ਅਤੇ 'ਜਜ਼ਬਾ' ਦੀ ਨਵੀਂ ਲੀਜ਼ ਪ੍ਰਦਾਨ ਕਰੇਗੀ ਜਦੋਂ ਕਿ ਇਸ ਦੇ ਨਾਲ ਹੀ ਇੱਕ ਹੋਰ ਟੈਕਨੋਲੋਜੀਕਲ ਸਮਝ ਵਾਲੇ ਹਥਿਆਰਬੰਦ ਬਲਾਂ ਵੱਲ ਇੱਕ ਪਰਿਵਰਤਨਕਾਰੀ ਤਬਦੀਲੀ ਲਿਆਏਗੀ – ਜੋ ਕਿ ਅਸਲ ਵਿੱਚ ਸਮੇਂ ਦੀ ਲੋੜ ਹੈ। ਇਹ ਕਲਪਨਾ ਕੀਤੀ ਗਈ ਹੈ ਕਿ ਇਸ ਯੋਜਨਾ ਦੇ ਲਾਗੂ ਹੋਣ ਨਾਲ ਭਾਰਤੀ ਹਥਿਆਰਬੰਦ ਬਲਾਂ ਦੀ ਔਸਤ ਉਮਰ ਪ੍ਰੋਫਾਈਲ ਲਗਭਗ 4-5 ਸਾਲ ਘੱਟ ਜਾਵੇਗੀ। ਸਵੈ-ਅਨੁਸ਼ਾਸਨ, ਲਗਨ ਅਤੇ ਫੋਕਸ ਦੀ ਗਹਿਰੀ ਸਮਝ ਦੇ ਨਾਲ ਪ੍ਰੇਰਿਤ ਨੌਜਵਾਨਾਂ ਦੀ ਸ਼ਮੂਲੀਅਤ ਦੁਆਰਾ ਰਾਸ਼ਟਰ ਨੂੰ ਬਹੁਤ ਲਾਭ ਹੋਵੇਗਾ, ਜੋ ਲੋੜੀਂਦੇ ਕੌਸ਼ਲ ਸੰਪੰਨ ਹੋਣਗੇ ਅਤੇ ਹੋਰ ਖੇਤਰਾਂ ਵਿੱਚ ਯੋਗਦਾਨ ਪਾਉਣ ਦੇ ਸਮਰੱਥ ਹੋਣਗੇ। ਰਾਸ਼ਟਰ, ਸਮਾਜ ਅਤੇ ਰਾਸ਼ਟਰ ਦੇ ਨੌਜਵਾਨਾਂ ਲਈ ਇੱਕ ਸ਼ੋਰਟ ਮਿਲਟਰੀ ਸਰਵਿਸ ਦੇ ਲਾਭਅੰਸ਼ ਬਹੁਤ ਵੱਡੇ ਹਨ। ਇਸ ਵਿੱਚ ਦੇਸ਼ ਭਗਤੀ, ਟੀਮ ਵਰਕ, ਸਰੀਰਕ ਤੰਦਰੁਸਤੀ ਨੂੰ ਵਧਾਉਣਾ, ਦੇਸ਼ ਪ੍ਰਤੀ ਸੰਜੀਦਾ ਵਫ਼ਾਦਾਰੀ ਅਤੇ ਬਾਹਰੀ ਖਤਰਿਆਂ, ਅੰਦਰੂਨੀ ਖਤਰਿਆਂ ਅਤੇ ਕੁਦਰਤੀ ਆਪਦਾ ਦੇ ਸਮੇਂ ਰਾਸ਼ਟਰੀ ਸੁਰੱਖਿਆ ਨੂੰ ਹੁਲਾਰਾ ਦੇਣ ਲਈ ਟ੍ਰੇਨਡ ਪ੍ਰਸੋਨਲ ਦੀ ਉਪਲਬਧਤਾ ਸ਼ਾਮਲ ਹੈ। ਇਹ ਤਿੰਨਾਂ ਸੇਵਾਵਾਂ ਦੀ ਮਾਨਵ ਸੰਸਾਧਨ ਨੀਤੀ ਵਿੱਚ ਇੱਕ ਨਵੇਂ ਯੁੱਗ ਦੀ ਸ਼ੁਰੂਆਤ ਕਰਨ ਲਈ ਸਰਕਾਰ ਦੁਆਰਾ ਪੇਸ਼ ਕੀਤਾ ਗਿਆ ਇੱਕ ਪ੍ਰਮੁੱਖ ਰੱਖਿਆ ਨੀਤੀ ਸੁਧਾਰ ਹੈ। ਇਹ ਨੀਤੀ, ਜੋ ਤੁਰੰਤ ਪ੍ਰਭਾਵ ਵਿੱਚ ਆ ਗਈ ਹੈ, ਇਸ ਤੋਂ ਬਾਅਦ ਤਿੰਨਾਂ ਸੇਵਾਵਾਂ ਲਈ ਭਰਤੀ ਨੂੰ ਨਿਯੰਤਰਿਤ ਕਰੇਗੀ। ਅਗਨੀਵੀਰਾਂ ਨੂੰ ਲਾਭ ਅਗਨੀਵੀਰਾਂ ਨੂੰ ਤਿੰਨੋਂ ਸੇਵਾਵਾਂ ਵਿੱਚ ਲਾਗੂ ਹੋਣ ਵਾਲੇ ਜੋਖਮ ਅਤੇ ਕਠਿਨਾਈ ਭੱਤਿਆਂ ਦੇ ਨਾਲ ਇੱਕ ਆਕਰਸ਼ਕ ਅਨੁਕੂਲਿਤ ਮਹੀਨਾਵਾਰ ਪੈਕੇਜ ਦਿੱਤਾ ਜਾਵੇਗਾ। ਚਾਰ ਵਰ੍ਹਿਆਂ ਦੀ ਸਰਵਿਸ ਦੀ ਅਵਧੀ ਪੂਰੀ ਹੋਣ 'ਤੇ, ਅਗਨੀਵਰਾਂ ਨੂੰ ਇੱਕਮੁਸ਼ਤ 'ਸੇਵਾ ਨਿਧੀ' ਪੈਕੇਜ ਦਾ ਭੁਗਤਾਨ ਕੀਤਾ ਜਾਵੇਗਾ ਜਿਸ ਵਿੱਚ ਉਨ੍ਹਾਂ ਦੇ ਯੋਗਦਾਨ ਦੇ ਨਾਲ-ਨਾਲ ਵਿਆਜ ਵੀ ਸ਼ਾਮਲ ਹੋਵੇਗਾ ਅਤੇ ਵਿਆਜ ਸਮੇਤ ਉਨ੍ਹਾਂ ਦੇ ਯੋਗਦਾਨ ਦੀ ਸੰਚਿਤ ਰਕਮ ਦੇ ਬਰਾਬਰ ਸਰਕਾਰ ਤੋਂ ਮੈਚਿੰਗ ਯੋਗਦਾਨ ਸ਼ਾਮਲ ਹੋਵੇਗਾ, ਜਿਵੇਂ ਕਿ ਹੇਠਾਂ ਦਿਖਾਇਆ ਗਿਆ ਹੈ: ਸਾਲ ਅਨੁਕੂਲਿਤ ਪੈਕੇਜ (ਮਾਸਿਕ) ਹੱਥ ਵਿੱਚ (70%) ਅਗਨੀਵੀਰ ਕਾਰਪਸ ਫੰਡ ਵਿੱਚ ਯੋਗਦਾਨ ਭਾਰਤ ਸਰਕਾਰ ਦੁਆਰਾ ਕਾਰਪਸ ਫੰਡ ਵਿੱਚ ਯੋਗਦਾਨ ਸਾਰੇ ਅੰਕੜੇ ਰੁਪਏ ਵਿੱਚ (ਮਾਸਿਕ ਯੋਗਦਾਨ) ਪਹਿਲਾ ਸਾਲ 30000 21000 9000 9000 ਦੂਸਰਾ ਸਾਲ 33000 23100 9900 9900 ਤੀਸਰਾ ਸਾਲ 36500 25580 10950 10950 ਚੌਥਾ ਸਾਲ 40000 28000 12000 12000 ਚਾਰ ਸਾਲਾਂ ਬਾਅਦ ਅਗਨੀਵੀਰਾਂ ਲਈ ਕਾਰਪੱਸ ਫੰਡ ਵਿੱਚ ਕੁੱਲ ਯੋਗਦਾਨ 5.02 ਲੱਖ ਰੁਪਏ 5.02 ਲੱਖ ਰੁਪਏ 4 ਸਾਲ ਦੇ ਕਾਰਜਕਾਲ ਤੋਂ ਬਾਅਦ ਬਾਹਰ ਨਿਕਲਣ ‘ਤੇ ਸੇਵਾ ਨਿਧੀ ਪੈਕੇਜ ਵਜੋਂ 11.71 ਲੱਖ ਰੁਪਏ (ਉਪਰੋਕਤ ਰਕਮ 'ਤੇ ਲਾਗੂ ਵਿਆਜ ਦਰਾਂ ਅਨੁਸਾਰ ਸੰਚਿਤ ਵਿਆਜ ਸਮੇਤ) ਦਾ ਭੁਗਤਾਨ ਵੀ ਕੀਤਾ ਜਾਵੇਗਾ। 'ਸੇਵਾ ਨਿਧੀ' ਨੂੰ ਇਨਕਮ ਟੈਕਸ ਤੋਂ ਛੋਟ ਹੋਵੇਗੀ। ਗ੍ਰੈਚੁਟੀ ਅਤੇ ਪੈਨਸ਼ਨਰੀ ਲਾਭਾਂ ਦਾ ਕੋਈ ਹੱਕ ਨਹੀਂ ਹੋਵੇਗਾ। ਅਗਨੀਵੀਰਾਂ ਨੂੰ ਭਾਰਤੀ ਹਥਿਆਰਬੰਦ ਬਲਾਂ ਵਿੱਚ ਉਨ੍ਹਾਂ ਦੀ ਸ਼ਮੂਲੀਅਤ ਦੀ ਅਵਧੀ ਲਈ 48 ਲੱਖ ਰੁਪਏ ਦਾ ਗੈਰ-ਅੰਸ਼ਦਾਨੀ ਜੀਵਨ ਬੀਮਾ ਕਵਰ ਪ੍ਰਦਾਨ ਕੀਤਾ ਜਾਵੇਗਾ। ਰਾਸ਼ਟਰ ਦੀ ਸੇਵਾ ਦੇ ਇਸ ਸਮੇਂ ਦੌਰਾਨ, ਅਗਨੀਵੀਰਾਂ ਨੂੰ ਵਿਭਿੰਨ ਮਿਲਟਰੀ ਸਕਿੱਲਸ ਅਤੇ ਅਨੁਭਵ, ਅਨੁਸ਼ਾਸਨ, ਸਰੀਰਕ ਤੰਦਰੁਸਤੀ, ਲੀਡਰਸ਼ਿਪ ਗੁਣ, ਸਾਹਸ ਅਤੇ ਦੇਸ਼ ਭਗਤੀ ਦੀ ਭਾਵਨਾ ਨਾਲ ਸਬੰਧਿਤ ਟ੍ਰੇਨਿੰਗ ਦਿੱਤੀ ਜਾਵੇਗੀ। ਚਾਰ ਸਾਲਾਂ ਦੇ ਇਸ ਕਾਰਜਕਾਲ ਤੋਂ ਬਾਅਦ, ਅਗਨੀਵੀਰਾਂ ਨੂੰ ਸਿਵਲ ਸੋਸਾਇਟੀ ਵਿੱਚ ਸ਼ਾਮਲ ਕੀਤਾ ਜਾਵੇਗਾ ਜਿੱਥੇ ਉਹ ਰਾਸ਼ਟਰ ਨਿਰਮਾਣ ਪ੍ਰਕਿਰਿਆ ਵਿੱਚ ਬਹੁਤ ਵੱਡਾ ਯੋਗਦਾਨ ਪਾ ਸਕਦੇ ਹਨ। ਹਰੇਕ ਅਗਨੀਵੀਰ ਦੁਆਰਾ ਹਾਸਲ ਕੀਤੇ ਸਕਿੱਲਸ ਨੂੰ ਉਸ ਦੇ ਵਿਲੱਖਣ ਰੈਜ਼ਿਊਮੇ ਦਾ ਹਿੱਸਾ ਬਣਾਉਣ ਲਈ ਇੱਕ ਸਰਟੀਫਿਕੇਟ ਵਿੱਚ ਦਰਸਾਇਆ ਜਾਵੇਗਾ। ਅਗਨੀਵੀਰ, ਆਪਣੀ ਭਰ ਜਵਾਨੀ ਦੀ ਉਮਰ ਵਿੱਚ ਚਾਰ ਸਾਲ ਦਾ ਕਾਰਜਕਾਲ ਪੂਰਾ ਕਰਨ 'ਤੇ, ਪ੍ਰੋਫੈਸ਼ਨਲ ਅਤੇ ਵਿਅਕਤੀਗਤ ਤੌਰ 'ਤੇ ਵੀ ਆਪਣੇ ਆਪ ਦਾ ਬਿਹਤਰ ਸੰਸਕਰਣ ਬਣਨ ਲਈ ਸਮਝ ਦੇ ਨਾਲ ਪਰਿਪੱਕ ਅਤੇ ਸਵੈ-ਅਨੁਸ਼ਾਸਿਤ ਹੋਣਗੇ। ਅਗਨੀਵੀਰ ਦੇ ਕਾਰਜਕਾਲ ਤੋਂ ਬਾਅਦ ਸਿਵਲ ਜਗਤ ਵਿੱਚ ਉਨ੍ਹਾਂ ਦੀ ਪ੍ਰਗਤੀ ਲਈ ਜੋ ਰਸਤੇ ਅਤੇ ਅਵਸਰ ਪੈਦਾ ਹੋਣਗੇ, ਉਹ ਨਿਸ਼ਚਿਤ ਤੌਰ 'ਤੇ ਰਾਸ਼ਟਰ ਨਿਰਮਾਣ ਲਈ ਲਾਭਕਾਰੀ ਹੋਣਗੇ। ਇਸ ਤੋਂ ਇਲਾਵਾ, ਲਗਭਗ 11.71 ਲੱਖ ਰੁਪਏ ਦੀ ਸੇਵਾ ਨਿਧੀ ਅਗਨੀਵੀਰ ਨੂੰ ਵਿੱਤੀ ਦਬਾਅ ਤੋਂ ਬਿਨਾਂ ਉਸਦੇ ਭਵਿੱਖ ਦੇ ਸੁਪਨਿਆਂ ਨੂੰ ਸਾਕਾਰ ਕਰਨ ਵਿੱਚ ਸਹਾਇਤਾ ਕਰੇਗੀ, ਜੋ ਕਿ ਆਮ ਤੌਰ 'ਤੇ ਸਮਾਜ ਦੇ ਵਿੱਤੀ ਤੌਰ 'ਤੇ ਵੰਚਿਤ ਵਰਗ ਦੇ ਨੌਜਵਾਨਾਂ ਨੂੰ ਪੇਸ਼ ਆਉਂਦਾ ਹੈ। ਆਰਮਡ ਫੋਰਸਿਜ਼ ਵਿੱਚ ਰੈਗੂਲਰ ਕਾਡਰ ਵਜੋਂ ਭਰਤੀ ਲਈ ਚੁਣੇ ਗਏ ਵਿਅਕਤੀਆਂ ਨੂੰ ਘੱਟੋ-ਘੱਟ 15 ਸਾਲਾਂ ਦੀ ਹੋਰ ਸ਼ਮੂਲੀਅਤ ਦੀ ਅਵਧੀ ਲਈ ਸੇਵਾ ਕਰਨ ਦੀ ਜ਼ਰੂਰਤ ਹੋਵੇਗੀ ਅਤੇ ਭਾਰਤੀ ਫੌਜ ਵਿੱਚ ਜੂਨੀਅਰ ਕਮਿਸ਼ਨਡ ਅਫਸਰਾਂ / ਹੋਰ ਰੈਂਕਾਂ ਅਤੇ ਭਾਰਤੀ ਜਲ ਸੈਨਾ ਅਤੇ ਭਾਰਤੀ ਹਵਾਈ ਸੈਨਾ ਵਿੱਚ ਉਨ੍ਹਾਂ ਦੇ ਬਰਾਬਰ ਅਤੇ ਭਾਰਤੀ ਹਵਾਈ ਸੈਨਾ ਵਿੱਚ ਭਰਤੀ ਕੀਤੇ ਗੈਰ-ਲੜਾਕੂਆਂ ਦੇ ਮੌਜੂਦਾ ਨਿਯਮਾਂ ਅਤੇ ਸ਼ਰਤਾਂ ਦੁਆਰਾ ਨਿਯੰਤਰਿਤ ਕੀਤਾ ਜਾਵੇਗਾ, ਜਿਵੇਂ ਕਿ ਸਮੇਂ-ਸਮੇਂ ‘ਤੇ ਸੋਧਿਆ ਜਾਂਦਾ ਹੈ। ਇਹ ਸਕੀਮ ਹਥਿਆਰਬੰਦ ਬਲਾਂ ਵਿੱਚ ਯੁਵਾ ਅਤੇ ਅਨੁਭਵੀ ਪ੍ਰਸੋਨਲ ਦਰਮਿਆਨ ਵਧੀਆ ਸੰਤੁਲਨ ਨੂੰ ਯਕੀਨੀ ਬਣਾ ਕੇ ਬਹੁਤ ਜ਼ਿਆਦਾ ਯੁਵਾ ਅਤੇ ਟੈਕਨੀਕਲੀ ਨਿਪੁੰਨ ਯੁੱਧ ਲੜਨ ਵਾਲੀ ਫੋਰਸ ਦੀ ਸੁਵਿਧਾ ਪ੍ਰਦਾਨ ਕਰੇਗੀ। ਲਾਭ • ਹਥਿਆਰਬੰਦ ਬਲਾਂ ਦੀ ਭਰਤੀ ਨੀਤੀ ਵਿੱਚ ਇੱਕ ਪਰਿਵਰਤਨਕਾਰੀ ਸੁਧਾਰ। • ਨੌਜਵਾਨਾਂ ਲਈ ਦੇਸ਼ ਦੀ ਸੇਵਾ ਕਰਨ ਅਤੇ ਰਾਸ਼ਟਰ ਨਿਰਮਾਣ ਵਿੱਚ ਯੋਗਦਾਨ ਪਾਉਣ ਦਾ ਇੱਕ ਵਿਲੱਖਣ ਮੌਕਾ। • ਹਥਿਆਰਬੰਦ ਬਲਾਂ ਦੀ ਪ੍ਰੋਫਾਈਲ ਜਵਾਨ ਅਤੇ ਗਤੀਸ਼ੀਲ ਬਣੇਗੀ। • ਅਗਨੀਵੀਰਾਂ ਲਈ ਆਕਰਸ਼ਕ ਵਿੱਤੀ ਪੈਕੇਜ। • ਅਗਨੀਵੀਰਾਂ ਲਈ ਸਰਵੋਤਮ ਸੰਸਥਾਵਾਂ ਵਿੱਚ ਟ੍ਰੇਨਿੰਗ ਲੈਣ ਅਤੇ ਆਪਣੇ ਕੌਸ਼ਲ ਅਤੇ ਯੋਗਤਾਵਾਂ ਵਿੱਚ ਵਾਧਾ ਕਰਨ ਦਾ ਮੌਕਾ। • ਸਿਵਲ ਸੋਸਾਇਟੀ ਵਿੱਚ ਫੌਜੀ ਕਦਰਾਂ-ਕੀਮਤਾਂ ਵਾਲੇ ਚੰਗੀ ਤਰ੍ਹਾਂ ਅਨੁਸ਼ਾਸਿਤ ਅਤੇ ਕੌਸ਼ਲ ਸੰਪੰਨ ਨੌਜਵਾਨਾਂ ਦੀ ਉਪਲਬਧਤਾ। • ਸਮਾਜ ਵਿੱਚ ਪਰਤਣ ਵਾਲਿਆਂ ਲਈ ਪੁਨਰ-ਰੋਜ਼ਗਾਰ ਦੇ ਢੁਕਵੇਂ ਮੌਕੇ ਅਤੇ ਜੋ ਨੌਜਵਾਨਾਂ ਲਈ ਰੋਲ ਮਾਡਲ ਬਣ ਸਕਦੇ ਹਨ। ਨਿਯਮ ਅਤੇ ਸ਼ਰਤਾਂ ਅਗਨੀਪਥ ਸਕੀਮ ਦੇ ਤਹਿਤ, ਅਗਨੀਵੀਰਾਂ ਨੂੰ ਚਾਰ ਵਰ੍ਹਿਆਂ ਦੀ ਅਵਧੀ ਲਈ ਸਬੰਧਿਤ ਸੇਵਾ ਕਾਨੂੰਨਾਂ ਦੇ ਅਧੀਨ ਬਲਾਂ ਵਿੱਚ ਭਰਤੀ ਕੀਤਾ ਜਾਵੇਗਾ। ਉਹ ਆਰਮਡ ਫੋਰਸਿਜ਼ ਵਿੱਚ ਇੱਕ ਵੱਖਰਾ ਰੈਂਕ ਬਣਾਉਣਗੇ, ਕਿਸੇ ਵੀ ਹੋਰ ਮੌਜੂਦਾ ਰੈਂਕ ਤੋਂ ਵੱਖਰਾ। ਚਾਰ ਸਾਲ ਦੀ ਸੇਵਾ ਪੂਰੀ ਹੋਣ 'ਤੇ, ਆਰਮਡ ਫੋਰਸਿਜ਼ ਦੁਆਰਾ ਸਮੇਂ-ਸਮੇਂ 'ਤੇ ਜਾਰੀ ਕੀਤੀਆਂ ਗਈਆਂ ਸੰਗਠਨਾਤਮਕ ਜ਼ਰੂਰਤਾਂ ਅਤੇ ਨੀਤੀਆਂ ਦੇ ਅਧਾਰ 'ਤੇ, ਅਗਨੀਵੀਰਾਂ ਨੂੰ ਹਥਿਆਰਬੰਦ ਬਲਾਂ ਵਿੱਚ ਸਥਾਈ ਭਰਤੀ ਲਈ ਅਰਜ਼ੀ ਦੇਣ ਦਾ ਮੌਕਾ ਦਿੱਤਾ ਜਾਵੇਗਾ। ਇਨ੍ਹਾਂ ਅਰਜ਼ੀਆਂ ਨੂੰ ਉਨ੍ਹਾਂ ਦੀ ਚਾਰ-ਸਾਲ ਦੀ ਸ਼ਮੂਲੀਅਤ ਦੀ ਅਵਧੀ ਦੇ ਦੌਰਾਨ ਉਨ੍ਹਾਂ ਦੇ ਪ੍ਰਦਰਸ਼ਨ ਸਮੇਤ ਉਦੇਸ਼ ਮਾਪਦੰਡਾਂ ਦੇ ਅਧਾਰ 'ਤੇ ਕੇਂਦਰੀਕ੍ਰਿਤ ਤਰੀਕੇ ਨਾਲ ਵਿਚਾਰਿਆ ਜਾਵੇਗਾ ਅਤੇ ਅਗਨੀਵੀਰਾਂ ਦੇ ਹਰੇਕ ਵਿਸ਼ਿਸ਼ਟ ਬੈਚ ਦੇ 25% ਤੱਕ, ਆਰਮਡ ਫੋਰਸਿਜ਼ ਦੇ ਨਿਯਮਿਤ ਕਾਡਰ ਵਿੱਚ ਭਰਤੀ ਕੀਤੇ ਜਾਣਗੇ। ਵਿਸਤ੍ਰਿਤ ਦਿਸ਼ਾ-ਨਿਰਦੇਸ਼ ਵੱਖਰੇ ਤੌਰ 'ਤੇ ਜਾਰੀ ਕੀਤੇ ਜਾਣਗੇ। ਇਨ੍ਹਾਂ ਤਿੰਨਾਂ ਸੇਵਾਵਾਂ ਲਈ ਮਾਨਤਾ ਪ੍ਰਾਪਤ ਟੈਕਨੀਕਲ ਇੰਸਟੀਟਿਊਟਸ ਜਿਵੇਂ ਕਿ ਇੰਡਸਟਰੀਅਲ ਟ੍ਰੇਨਿੰਗ ਇੰਸਟੀਟਿਊਟਸ ਅਤੇ ਨੈਸ਼ਨਲ ਸਕਿੱਲ ਕੁਆਲੀਫੀਕੇਸ਼ਨਸ ਫਰੇਮਵਰਕ ਅਤੇ ਹੋਰਨਾਂ ਤੋਂ ਵਿਸ਼ੇਸ਼ ਰੈਲੀਆਂ ਅਤੇ ਕੈਂਪਸ ਇੰਟਰਵਿਊ ਦੇ ਨਾਲ ਇੱਕ ਔਨਲਾਈਨ ਕੇਂਦਰੀਕ੍ਰਿਤ ਪ੍ਰਣਾਲੀ ਰਾਹੀਂ ਭਰਤੀ ਕੀਤੀ ਜਾਵੇਗੀ। ਭਰਤੀ 'ਆਲ ਇੰਡੀਆ ਆਲ ਕਲਾਸ' ਦੇ ਅਧਾਰ 'ਤੇ ਹੋਵੇਗੀ ਅਤੇ ਪਾਤਰਤਾ ਉਮਰ 17.5 ਤੋਂ 21 ਸਾਲ ਦੇ ਦਰਮਿਆਨ ਹੋਵੇਗੀ। ਅਗਨੀਵੀਰ ਹਥਿਆਰਬੰਦ ਬਲਾਂ ਵਿੱਚ ਭਰਤੀ ਲਈ ਨਿਰਧਾਰਿਤ ਮੈਡੀਕਲ ਯੋਗਤਾ ਸ਼ਰਤਾਂ ਨੂੰ ਪੂਰਾ ਕਰਨਗੇ ਜਿਵੇਂ ਕਿ ਸੰਬੰਧਿਤ ਸ਼੍ਰੇਣੀਆਂ/ਟਰੇਡਾਂ 'ਤੇ ਲਾਗੂ ਹੁੰਦਾ ਹੈ। ਅਗਨੀਵੀਰਾਂ ਲਈ ਵਿਭਿੰਨ ਸ਼੍ਰੇਣੀਆਂ ਵਿੱਚ ਭਰਤੀ ਲਈ ਵਿਦਿਅਕ ਯੋਗਤਾ ਬਿਨਾ ਕਿਸੇ ਬਦਲਾਅ ਦੇ ਜਾਰੀ ਰਹੇਗੀ। {ਉਦਾਹਰਣ ਲਈ: ਜਨਰਲ ਡਿਊਟੀ (ਜੀਡੀ) ਸਿਪਾਹੀ ਵਿੱਚ ਦਾਖਲੇ ਲਈ ਵਿਦਿਅਕ ਯੋਗਤਾ, ਜਮਾਤ 10 ਹੈ}।